Source: https://www.satcentrum.com/clanky/25380/tlacova-informacia-zo-zasadnuti-rvr-dna-8-11-2017/
Timestamp: 2018-04-21 00:00:54+00:00
Document Index: 16235793

Matched Legal Cases: ['§ 20', '§ 16', '§ 34', '§ 20', '§ 16', '§ 34', '§ 20', '§ 20']

Tlačová informácia zo zasadnutí RVR dňa 8. 11. 2017 - Články | satCentrum
Sobota • 21.04.2018 - 02:00:54 satCentrum najdete také na:
Tlačová informácia zo zasadnutí RVR dňa 8. 11. 2017
Autor: RVR , e-mail: info@rvr.sk Přidané: 09.11.2017
Tlačová informácia zo zasadnutia Rady pre vysielanie a retransmisiu, ktoré sa konalo dňa 8. 11. 2017 v sídle Rady.
• odňala frekvencie 89,0 MHz Rožňava, 95,9 MHz Snina – Sčobík, 97,8 MHz Stropkov, 97,8 MHz Medzilaborce a 104,2 MHz Domaša vysielateľovi RÁDIO KISS, s.r.o. (programová služba Rádio KISS), z dôvodu, že o to vysielateľ Radu požiadal;
• uložila sankciu – 3 000 eur vysielateľovi MAC TV, s.r.o. (programová služba WAU) za porušenie § 20 ods. 3 ZVR (ochrana maloletých), ku ktorému došlo dňa 7. 6. 2015 v súvislosti s vysielaním programu Šokujúca zmena, ktorý označil ako nevhodný pre maloletých do 12 rokov, napriek tomu, že obsahoval scény zodpovedajúce kritériu JSO „zobrazenie krvi a telesných znetvorení, ktoré nie sú svojou povahou bežné“, pre ktoré mal byť klasifikovaný ako nevhodný pre maloletých divákov do 15 rokov (vec vrátená z Najvyššieho súdu SR);
• uložila sankciu – upozornenie na porušenie zákona vysielateľovi Marián Dokupil-Doko Media (programová služba RADIO WOW – Go DeeJay) za porušenie § 16 ods. 3 písm. d) ZVR (vysielanie v rozpore s udelenou licenciou), ku ktorému došlo dňa 2. 2. 2017 tým, že v rámci rozhlasovej programovej siete RADIO WOW – Go DeeJay odvysielal programy Hard n Heavy a Piánko, za porušenie § 34 ods. 1 ZVR (zreteľné oddelenie reklamy, rozoznateľnosť a nezameniteľnosť reklamy od iných programov), ku ktorému došlo dňa 2. 2. 2017 odvysielaním oznámenia propagujúcom spoločnosť Autográč, s.r.o. a za porušenie § 20 ods. 4 ZVR (ochrana maloletých), ku ktorému došlo tým, že dňa 2. 2. 2017 odvysielal o cca 8:52 hod pieseň Crazy Kids a o cca 21:01 hod program Hard n Heavy, v ktorých sa vyskytol obsah napĺňajúci kritérium JSO „vulgárny jazyk nevhodný a neprístupný pre vekovú skupinu maloletých do 18 rokov“, čím nezabezpečil časové zaradenie predmetných diel v súlade s JSO;
• uložila sankciu – upozornenie na porušenie zákona vysielateľovi Rádio WOW s.r.o. (programová služba RADIO WOW – Go DeeJay) za porušenie § 16 ods. 3 písm. d) ZVR (vysielanie v rozpore s udelenou licenciou), ku ktorému došlo dňa 2. 2. 2017 tým, že v rámci rozhlasovej programovej siete RADIO WOW – Go DeeJay odvysielal programy Hard n Heavy a Piánko, za porušenie § 34 ods. 1 ZVR (zreteľné oddelenie reklamy, rozoznateľnosť a nezameniteľnosť reklamy od iných programov), ku ktorému došlo dňa 2. 2. 2017 odvysielaním oznámenia propagujúcom spoločnosť Autográč, s.r.o.a za porušenie § 20 ods. 4 ZVR (ochrana maloletých), ku ktorému došlo tým, že dňa 2. 2. 2017 odvysielal o cca 8:52 hod pieseň Crazy Kids a o cca 21:01 hod program Hard n Heavy, v ktorých sa vyskytol obsah napĺňajúci kritérium JSO „vulgárny jazyk nevhodný a neprístupný pre vekovú skupinu maloletých do 18 rokov“, čím nezabezpečil časové zaradenie predmetných diel v súlade s JSO;
• začala správne konanie voči vysielateľovi MAC TV s.r.o. (programová služba JOJ) vo veci možného porušenia § 20 ods. 3 ZVR (ochrana maloletých - JSO) v súvislosti s tým, že dňa 27. 8. 2017 o cca 8:00 hod odvysielal program Rio, ktorý klasifikoval ako vhodný pre všetky vekové skupiny maloletých, čím mohlo dôjsť k nesprávnemu uplatneniu JSO;
- sťažnosť na vysielanie programu Naši dňa 6. 9. 2017, v ktorom podľa sťažovateľa protagonisti navádzali mladistvých na pitie alkoholu (MAC TV, s.r.o., JOJ) ,
- sťažnosť na vysielane programu Rádiožurnál dňa 19. 9. 2017, v ktorej boli podľa sťažovateľa tendenčne a jednostranne podané informácie o možnosti uzatvorenia registrovaného partnerstva osobami rovnakého pohlavia na Slovensku (RTVS, Rádio Slovensko).
Všetky uznesenia prijaté dňa 8. 11. 2017 budú zverejnené v zápisnici zo zasadnutia na webovej stránke Rady: www.rvr.sk.
08.11.2017 • FAMUFEST zahájí film OUT, který měl premiéru na festivalu v Cannes
03.11.2017 • Pre najväčších vysielateľov platí od 1. novembra nová dohoda o pravidlách product placementu